CELEX: 52007PC0782
Language: ro
Date: 2007-12-13
Title: Propunere de decizie a Consiliului privind rezilierea Protocolului de stabilire a posibilităţilor de pescuit şi a contribuţiei financiare prevăzute în Acordul de parteneriat în domeniul pescuitului încheiat între Comunitatea Europeană şi Republica Islamică Mauritania

Anunţ juridic important

|

52007PC0782

Propunere de decizie a Consiliului privind rezilierea Protocolului de stabilire a posibilităţilor de pescuit şi a contribuţiei financiare prevăzute în Acordul de parteneriat în domeniul pescuitului încheiat între Comunitatea Europeană şi Republica Islamică Mauritania  /* COM/2007/0782 final */  

		ROBruxelles, 13.12.2007COM(2007) 782 finalPropunere deDECIZIE A CONSILIULUIprivind rezilierea Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului încheiat între Comunitatea Europeană și Republica Islamică Mauritania(prezentată de Comisie)EXPUNERE DE MOTIVEProtocolul de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană și Republica Islamică Mauritania a fost încheiat pentru o perioadă de doi ani începând cu 1 august 2006. Conform articolului 12 din respectivul protocol, acesta este reînnoibil de două ori pentru o perioadă de doi ani, pe baza consimțământului tacit al părților, cu excepția cazului de reziliere. Această reziliere este prevăzută la articolul 13 din protocol și dispune că partea interesată trebuie să notifice celeilalte părți, în scris, intenția sa de a rezilia protocolul, cu cel puțin șase luni înaintea datei de expirare a perioadei inițiale sau a fiecărei perioade suplimentare.Contribuția financiară menționată în protocol este stabilită la 86 000 000 EUR pe an pentru posibilitățile de pescuit privind unsprezece categorii de pește care pot fi utilizate de către douăsprezece state membre. Nivelul de utilizare a acestor categorii de pescuit nu este unul optim, majoritatea categoriilor sunt subutilizate, punând astfel în pericol rentabilitatea economică și financiară a acestui protocol. În consecință, se propune rezilierea acestui protocol în conformitate cu articolul 13 și nu reînnoirea sa tacită, în vederea garantării posibilității de a deschide noi serii de negocieri cu partea mauritană privind negocierea unui nou protocol care să ofere posibilități de pescuit adaptate la nevoile stabilite ale flotelor din statele membre în cauză și o contribuție financiară adaptată în consecință.În consecință, Comisia propune adoptarea de către Consiliu a prezentei decizii.Propunere deDECIZIE A CONSILIULUIprivind rezilierea Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului încheiat între Comunitatea Europeană și Republica Islamică MauritaniaCONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) coroborat cu articolul 37,având în vedere propunerea Comisiei,întrucât:(1) Comunitatea Europeană și Republica Islamică Mauritania au încheiat un Protocol de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană și Republica Islamică Mauritania [1] pentru o perioadă de doi ani începând cu 1 august 2006. Conform articolului 12 din respectivul protocol, acesta poate fi reînnoit de două ori pentru o perioadă de doi ani pe baza consimțământului tacit al părților, cu excepția cazului de reziliere de către una dintre părți.(2) Având în vedere că nu a fost atins un nivel optim de utilizare a posibilităților de pescuit prevăzute în cadrul protocolului, este în interesul Comunității ca, în condițiile prevăzute de articolul 13 din respectivul protocol, să rezilieze protocolul în cauză și să deschidă consultări cu Republica Islamică Mauritania.(3) În vederea garantării continuării activităților de pescuit începând cu data de expirare a protocolului astfel reziliat, este necesar să se deschidă noi negocieri în scopul renegocierii unui protocol mai bine adaptat nevoilor stabilite privind posibilitățile de pescuit ale flotelor din statele membre, în conformitate cu directivele emise de către Consiliu,DECIDE:Articol unicConsiliul autorizează Comisia să rezilieze, în numele Comunității, protocolul menționat anterior și să notifice această decizie, în mod oficial, Republicii Islamice Mauritania.Adoptată la Bruxelles, […]Pentru ConsiliuPreședintele[1] Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania - JO L 343/9 din 8 decembrie 2006--------------------------------------------------